সুপ্রিয় ভাই, প্রশ্ন করার জন্য আপনাকে ধন্যবাদ।  মুসলমানগণের যখন পরষ্পরে দেখা-স্বাক্ষাৎ হয় তখন তারা সালাম বিনিময় করবে এবং মুসাফাহা করবে। এটা ইসলামের শিখানো শুভেচ্ছা বিনিময় পদ্ধতি। এটা নিছক একটি  শুভেচ্ছা বিনিময়ই নয় বরং এটি একটি ইবাদতও। এর জন্য বড় আল্লাহ তায়ালার পক্ষ থেকে মুসাফাহাকারীগণের জন্য পুরষ্কার রয়েছে। আর তা হল, আল্লাহ তায়ালা এর মাধ্যমে উভয়ের ছোট গুনাহগুলো মোচন করে দেন। যেমন রাসূল সাল্লালাহু আলাইহি ওয়া সাল্লাম বলেন:  مَا مِنْ مُسْلِمَيْنِ يَلْتَقِيَانِ فَيَتَصَافَحَانِ إِلَّا غُفِرَ لَهُمَا  قَبْلَ أَنْ يَفْتَرِقَا  رواه أبو داود وصححه الألباني في)  صحيح أبي داود  দুজন মুসলমান পরস্পরে স্বাক্ষাতের সময় মুসাফাহা করলে তারা বিচ্ছিন্ন হওয়ার আগেই আল্লাহ তাদের উভয়ের গুনাহগুলো মোচন  করে দেন। (আবু দাউদ, আল্লামা আলবানী (রহ:) হাদীসটিকে সহীহ বলেছেন।)  সাহাবায়ে কেরাম পরস্পরে স্বাক্ষাত হলে মুসাফাহা করতেন এবং এটা মুসলমানগণের যুগ যুগ ধরে চলে আসা আমল।  কিন্তু মুসাফাহা করার পদ্ধতি কী? তা কি এক হাতে হবে না দু হাতে?  এ ব্যাপারে কথা হল, সুন্নত হল উভয় পক্ষ ডান হাত দ্বারা মুসাফাহা করবে। কারণ, এ শব্দটি বিশ্লেষণ করলে দেখা যাবে, এটি একটি আরবী শব্দ। যার অর্থ হল: এক হাতের তালুকে অপর ব্যক্তির হাতের তালুতে রাখা। (মুজামু মাকায়ীসিল লুগাহ ৩/২৩৯ ইত্যাদি।) এবং যে সব হাদীসে মুসাফাহা আলোচনা  এসেছে সেগুলো থেকে বাহ্যিক অর্থ এটাই বুঝা যায়।  তাই উভয় পক্ষ থেকে দু হাত দ্বারা ব্যবাহার করলেই মুসাফাহা হওয়ার জন্য যথেষ্ট। চার হাত ব্যবাহার করার আদৌ প্রয়োজন নেই।  এছাড়াও শুধু ডান হাত দ্বারা মুসাফাহা করার ব্যাপারে কিছু হাদীস পাওয়া যায়। কিন্তু সেগুলো সনদগতভাবে দূবর্ল হওয়া সেগুলো উল্লেখ করা হল না।  কিন্তু দু হাতে মুসাফাহা করার কথা কোন সহীহ হাদীস দ্বারা প্রমাণিত নয়।  তবে কোন কোন হাদীসে পাওয়া যায় রাসূল সাল্লালাহু আলাইহি ওয়া সাল্লাম বিশেষ কোন কারণে দু হাত দিয়ে কোন সাহাবীর হাত ধরেছেন। যেমন, সহীহ  বুখারী ও মুসলিমে বণির্ত হয়েছে আব্দুল্লাহ ইব্ন মাসউদ রা: বলেন: রাসূলুল্লাহ সা. আমাকে তাশাহহুদ পড়ার নিয়ম শিখিয়েছেন যেভাবে তিনি আমাদেরকে কুরআনের কোন সূরা শিখাতেন। তখন আমার হাত তাঁর দু হাতের মাঝে ছিল। (সহীহ মুসলিম, অনুচ্ছেদ নামাযে তাশাহহুদ পাঠ করা।) এখানে রাসূল সাল্লালাহু আলাইহি ওয়া সাল্লাম তার প্রতি গুরুত্ব দেয়ার জন্য এবং শিক্ষা দেয়ার উদ্দেেশ্য তার দু হাত ধরেছেন। এর মাধ্যমে আমাদের দেশে যেভাবে দু হাত দ্বারা মুসাফাহা করা হয় তা প্রমাণিত হয় না। বরং এখান থেকেও প্রতিয়মান হয় যে, রাসূল সাল্লালাহু আলাইহি ওয়া সাল্লামের  সাধারণ নিয়ম ছিল এক হাতে মুসাফাহা করা। কারণ, তা না হলে আব্দুল্লাহ ইবন মাসউদ অত্র হাদীসে দু হাতে ধরার কথাটি আলাদাভাবে উল্লেখ করতেন না। দুহাত ধরার কথাটি এজন্য উল্লেখ করেছেন যে, তা ছিল সাধারণ নিয়মের ব্যতিক্রম ।  মোটকথা, সুন্নাত হল, একজন মুসলমান তার ডান হাতকে অপর মুসলমান ভাইয়ের ডান হাতে রেখে মুসাফাহা করবে। এটাই উত্তম। তবে দু হাতে করাকে বিদআত বলা যাবে না। বরং সেটাও জায়েজ।  সৌদী আরবের ফাওতয়া বিষয়ক স্থায়ী কমিটিকে এ ব্যাপারে জিজ্ঞেস করা হল তারা বলেন:  أما المصافحة باليدين جميعا فلا نعلم فيه شيئا ،  ولكنه لا ينبغي ، فالأَوْلى أن  يكون بواحدة  انتهى  দুহাতে মুসাফাহা করার ব্যাপারে আমাদের কোন কিছু জানা নাই। কিন্তু তা উচিৎ নয় বরং উত্তম হল এক হাতে মুসাফাহা করা।  আল্লাহই সবচেয়ে ভাল জানেন।  আরও দেখুন:  http://www.forsanelhaq.com/showthread.php?t=101833  সৌদী আরবের ফাওতয়া বিষয়ক স্থায়ী কমিটির ওয়ের সাইট:  http://www.alifta.com/Fatawa/FatawaChapters.aspx?View=Page&BookID=3&PageID=9446&back=true